SAMTEL ปีนี้ธุรกิจ-กำไรฟื้นตัวแข็งแกร่ง แนะนำซื้อ 14.70 บาท
SAMTEL ปีนี้ธุรกิจ-กำไรฟื้นตัวแข็งแกร่ง แนะนำซื้อ 14.70 บาท
5 มิ.ย. 2560

บล.ดีบีเอสฯ ระบุในบทวิเคราะห์วันนี้(5 พ.ค.) ว่า บริษัท สามารถเทลคอม จำกัด (มหาชน) หรือ SAMTEL กำไรสุทธิ ไตรมาส 1/60 +45% เทียบช่วงเดียวกันของปีก่อนและ +208% เทียบไตรมาสก่อนหน้าเป็น 81 ล้านบาท หนุนโดยรายการคืนภาษี หากพิจารณากำไรก่อนภาษีพบว่าอยู่ที่ 67 ล้านบาท +3% เทียบช่วงเดียวกันของปีก่อนและ +51% เทียบไตรมาสก่อนหน้าเป็นการฟื้นตัวจากไตรมาสก่อนหน้าเนื่องจากอัตรากำไรขั้นต้นดีขึ้นเป็น 17.8% และดอกเบี้ยจ่ายที่ต่ำลง
ใน 2Q60 บริษัทยื่นประมูลหลายโครงการ มูลค่ารวม 5 พันล้านบาท ซึ่งโครงการที่ได้มาใหม่ๆ จะเริ่มรับรู้รายได้ในช่วง 2H60 ทั้งนี้บริษัทประเมินว่าในปี 60 จะได้งานทั้งหมด 6 โครงการที่ 9.4 พันล้านบาท โดยจะเป็นงานที่ก่อให้เกิดรายได้ประจำเป็นสัดส่วนที่มากขึ้นด้วย (ใน ไตรมาส 1/60 เซ็นสัญญางานใหม่เกือบ 1.8 พันล้านบาท)
ทาง DBSV คาดการณ์ว่ากำไรปีนี้จะฟื้นตัว โดยประมาณการว่าจะได้งานใหม่รวม 1 หมื่นล้านบาท จากปีก่อนที่ได้ 7 พันล้านบาท และกำไรสุทธิจะเติบโตดีขึ้นกว่าเท่าตัวเป็น 455 ล้านบาทจาก 184 ล้านบาทในปี 59 โดยกำไรสุทธิ 2H60&gt;1H60  แนะนำซื้อ ประเมินราคาพื้นฐานไว้ที่ 14.70 บาท ซึ่งประเมินด้วย P/E ปี 60 ที่ 20 เท่า
ความเสี่ยงหลัก คือ ความล่าช้าของการได้งานใหม่ อย่างไรก็ดีเชื่อว่าผลประกอบการปี 60 จะดีขึ้นจากปีก่อนอย่างมีนัยสำคัญ